**XXXXXXXX** sa sjedištem u XXXXXXX, XXXXXXXXXXXX, OIB: XXXXXXXX, koje zastupa XXXXXXXXXXXX, kao Vodeći partner (u daljnjem tekstu „**Vodeći partner**“)

I

**XXXXXXXX** sa sjedištem u XXXXXXX, XXXXXXXXXXXX, OIB: XXXXXXXX, koje zastupa XXXXXXXXXXXX, kao Partner (u daljnjem tekstu „**Partner“**),

a kada se pojavljuju zajedno onda "**Partneri**" ili “**Ugovorne strane**”

sklopile su dana xxxxxxxx godine sljedeći

**KONZORCIJSKI UGOVOR**

**Članak 1.**

Ugovorne strane suglasno utvrđuju sljedeće:

* da je XXXXXXXXXXXXXXXXX , sa sjedištem u XXXXXXXXXXXX, (u daljnjem tekstu „**Naručitelj**“) objavio poziv za dostavu ponude u /postupku javne nabave/natječaja/ za **„XXXXXXXXXXXXXXXXXXXXXXXX“**, evidencijski broj nabave: XXXXXXXXXXXXXXX (u daljnjem tekstu „**Posao**“);
* da su Ugovorne strane u svrhu predaje zajedničke ponude za dobivanje Posla /dana XXXXXXXX sklopile Sporazum grupe ponuditelja br. XXXXXXXXXXXX te da su na temelju tog Sporazuma / dana XXXXXXXXXXXX predale zajedničku ponudu br. XXXXXXXX (u daljnjem tekstu „**Ponuda**“);
* da je Naručitelj izabrao Ponudu Ugovornih strana kao najpovoljniju i to Rješenjem o odabiru najpovoljnije ponude, KLASA: XXXXXXXXXX, URBROJ: XXXXXXXXXX od dana XXXXXXXXXXX godine;
* da sklapanjem ovog Ugovora Ugovorne strane osnivaju konzorcij/poslovnu udrugu (u daljnjem tekstu „**Konzorcij**”) u svrhu izvršavanja Posla sukladno Ponudi i prema uvjetima i odredbama ugovora sa Naručiteljem zaključenog dana XXXXXXXXX, br. Ugovora: XXXXXXXXXXXX, (u daljnjem tekstu „**Osnovni ugovor**”) te definiraju međusobna prava i obveze vezano za realizaciju Posla te način i uvjete raspodjele Posla i naknada s tim u vezi.

**Članak 2.**

Partneri suglasno utvrđuju da će XXXXXXXXXXX biti Vodeći partner u Konzorciju koji se osniva ovim Ugovorom. Partneri su suglasni da će Osnovni ugovor sa Naručiteljem /u ime Konzorcija potpisati ovlašteni predstavnik Vodećeg partnera/ potpisati svi članovi Konzorcija/. Vodeći partner će biti odgovoran za međusobno usklađivanje obaveza Partnera / i biti ovlašten za potpisivanje ugovora sa podizvoditeljima./.

Partneri suglasno utvrđuju da će se sva komunikacija vezana za provedbu Osnovnog ugovora između Naručitelja/trećih osoba i Partnera obavljati preko ovlaštene osobe Vodećeg partnera..

Kontakt podaci ovlaštene osobe Vodećeg partnera:

XXXXXXXXXX

Tel:

E-mail:

Ovlaštena osoba Vodećeg partnera predstavlja Konzorcij prema Naručitelju i trećim osobama te djeluje u ime i za račun Konzorcija.

**Članak 3.**

Potpisom ovog Ugovora Partneri jamče jedan drugome da će međusobno surađivati na ekskluzivnoj osnovi, da niti jedan partner neće izravno i/ili neizravno sudjelovati u Poslu osim na način kako je ugovoreno odredbama ovog Ugovora i Osnovnog ugovora. U tom smislu Partneri jamče da neće zasebno sklapati nikakve pravne poslove izravno s Naručiteljem ili trećim osobama povezanim s Poslom.. /osim sa podizvoditeljima sukladno zajedničkoj Ponudi/.

Partneri su suglasni da se odredbe ovog članka Ugovora odnose i na sva povezana društva bilo kojeg od partnera kao i na svaki pravni entitet nad kojim partner ima izravnu i/ili neizravnu kontrolu. U slučaju kršenja odredbi ovog članka, partner koji krši odredbe dužan je naknaditi svu štetu drugim partnerima ukoliko su isti pretrpili štetu, uključujući ali ne ograničavajući se na iznos koji bi od njih mogao potraživati Naručitelj.

Svaki partner je dužan snositi svoje troškove vezane za ispunjavanje obveza po Osnovnom ugovoru sa Naručiteljem, odnosno dužan je sudjelovati u zajedničkim troškovima razmjerno svom udjelu u Poslu.

Niti jedan partner nije ovlašten poduzeti ili propustiti bilo koju radnju koja bi dovela do nametanja troškova drugom partneru i/ili kojom bi za drugog partnera nastala neka obveza, osim u slučaju pisanog pristanka partnera za kojeg nastaje obveza ili ako je tako propisano odredbama ovog Ugovora.

**Članak 4.**

Svaki partner se obvezuje pravovremeno i kvalitetno izvršavati svoj dio Posla, pri tome upotrijebiti sve potrebne vještine, razumnu brigu i pažnju dobrog gospodarstvenika te isti izvršiti sukladno pravilima struke, predanoj Ponudi kao i zahtjevima i odredbama Osnovnog ugovora sa Naručiteljem.

Svaki partner je pojedinačno i solidarno odgovoran prema Naručitelju za obveze iz Osnovnog ugovora i izvršenje Posla s tim da je svaki partner regresno odgovoran prema ostalim partnerima ukoliko su eventualna šteta, zakašnjenje ili nedostaci nastali isključivo uslijed njegova propusta.

U slučaju kada odgovornost pojedinog partnera ne može biti individualno određena, svaki od partnera će snositi odgovornost proporcionalno njegovom udjelu u pružanju usluga u okviru Posla.

Partner koji ispuni uslugu ili dio usluge koja je ovim Ugovorom utvrđena kao dio Posla drugog partnera ima pravo zahtijevati od tog partnera da mu ustupi naknadu za uslugu ili dio usluge koju je umjesto njega ispunio, odnosno ima pravo zadržati navedeni iznos ako ga je primio na svoj račun.

**Članak 5.**

Partneri suglasno utvrđuju da ukupna vrijednost usluga vezanih za Posao, ugovorenih Osnovnim ugovorom, a prema troškovniku koji se nalazi u prilogu ovog Ugovora (u daljnjem tekstu **„Troškovnik”**), iznosi:

XXXXXXXXXXXXXX kuna bez PDV-a

(slovima: XXXXXXXXXXXXX)

Partneri suglasno utvrđuju sljedeću raspodjelu poslova u smislu udjela u ukupno ugovorenom Poslu: :

1. Vodeći partner – XX % ukupne vrijednosti Posla , odnosno XXXXXX kn (bez PDV-a)
2. Partner - XX% ukupne vrijednosti Posla , odnosno XXXXXXXX kn (bez PDV-a)

Detaljan plan raspodjele Posla među Partnerima utvrđen je u /Troškovniku/ prilogu Raspodjela poslova/ koji se nalazi u prilogu ovog Ugovora i čini njegov sastavni dio.

Partneri suglasno utvrđuju da se dio Posla daje u podizvođenje sukladno Ponudi i Troškovniku/ prilogu Raspodjela poslova/ te će u tu svrhu angažirati sljedeće podizvoditelje:

1. \_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_, OIB: \_\_\_\_\_\_\_\_\_\_\_\_;
2. \_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_OIB: \_\_\_\_\_\_\_\_\_\_\_\_;

**Članak 6.**

Partneri suglasno utvrđuju da će Partneri svoje račune/situacije pravovremeno dostavljati Vodećem partneru koji će te račune/situacije objediniti sa svojim računima/situacijama, te tako objedinjene dostavljati Naručitelju na način i u rokovima određenim u Osnovnom ugovoru.

Partneri suglasno utvrđuju da će Naručitelj plaćati izvršenu usluge neposredno svakom partneru na njegov bankovni račun kako slijedi:

1. XXXXXXXXXXXXXXXXXXXXXXXXX

2. XXXXXXXXXXXXXXXXXXXXXXXXX

/ukoliko se dogovori plaćanje manipulativnih troškova onda dodati sljedeći stavak:/

*/Vodeći partner je ovlašten na svaki uplaćeni iznos koji je Naručitelj isplatio Partneru/ pojedinom partneru/ za poslove koje je obavio na temelju Osnovnog ugovora i ovog Ugovora, obračunati iznos od 5% od tog iznosa na ime svojih manipulativnih troškova kao Vodećeg partnera. U tu svrhu, Vodeći partner će Partneru/ ostalim partnerima/ ispostaviti R-1 račun sa opisom usluge: „manipulativni troškovi na temelju ugovora br.\_\_\_\_\_“* .

**Članak 7.**

Partneri suglasno utvrđuju da svaki od njih ima pravo zatražiti od Naručitelja potvrdu o stečenoj referenci samo za onaj dio Posla koji je izvršio.

**Članak 8.**

Partneri suglasno utvrđuju da će garanciju za dobro izvršenje Posla, u skladu s uvjetima iz Osnovnog ugovora pribaviti Vodeći partner a da će svaki pojedini Partner,/ odnosno podizvoditelj/ nadoknaditi Vodećem partneru trošak pribavljanja garancije u iznosu koji je sukladan omjeru u kojem sudjeluje u Poslu. /ili navesti neku drugu varijantu sukladno dogovoru/

**Članak 9.**

Ugovorne strane suglasno utvrđuju da će čuvati u tajnosti odredbe ovog Ugovora, sve obveze i prava koje proizlaze iz ili u vezi s ovim Ugovorom, kao i bilo koji podatak koji postane dostupan drugoj ugovornoj strani u izvršavanju obveza iz ili u vezi ovog Ugovora, te cjelokupno znanje stečeno prilikom obavljanja ugovorenih Usluga (“**Povjerljivi podaci**”).

Ugovorne strane suglasno utvrđuju da se pod Povjerljivim podacima iz ovog članka smatraju svi podaci koji su označeni kao tajna i/ili iz njihove prirode proizlazi da bi drugoj ugovornoj strani bila prouzročena šteta u slučaju kada bi postali dostupni neovlaštenim osobama, a koji podaci naročito uključuju ali se ne ograničavaju na: sve poslovne podatke, dokumentaciju i informacije svih vrsta uključujući i podatke prenesene usmeno, sve prepiske, tablice, crteže, nacrte, rasporede, studije, specifikacije, baze podataka, bilo koji oblik software-a kao i sve druge tehničke, komercijalne i financijske podatke.

Ugovorne strane su suglasne da neće, niti one same niti njihova povezana društva, ni na koji način, namjerno ili nepažnjom, bilo izravno i/ili neizravno, otkriti bilo kojoj trećoj strani Povjerljive podatke niti će upotrebljavati bilo koji Povjerljivi podatak u bilo koje svrhe osim u svrhu izvršavanja obveza iz ovog Ugovora. Ugovorne strane su dužne poduzeti prikladne mjere zaštite i opreza kako bi osigurale da njihovi zastupnici, predstavnici i zaposlenici, te zastupnici, predstavnici i zaposlenici njihovih povezanih društava kojima je omogućen pristup bilo kojim Povjerljivim podacima poštuju odredbe ovoga članka.

Ovakva obveza povjerljivosti vrijedi /tijekom cijelog trajanja ovog Ugovora i X godine po prestanku važenja Ugovora/ ili /trajno/.

Ukoliko neka od ugovornih strana povredi odredbe ovog članka dužna je nadoknaditi drugoj ugovornoj strani stvarno nastalu štetu.

Ugovorne strane su suglasne da se odredbe ovog članka neće primjenjivati u sljedećim slučajevima:

-na dio podataka koji su dostupni javnosti ili to postanu na drugi način koji ni u kojem slučaju ne smije predstavljati propust Ugovornih strana, njihovih zastupnika, predstavnika ili zaposlenika ili bilo kakvo njihovo djelovanje protivno odredbama ovog članka Ugovora;

-na dio podataka koje je potrebno otkriti prema zakonu ili prema zahtjevu nadležnog tijela.

**Članak 10.**

Ugovorne strane suglasno utvrđuju da se neće smatrati da Ugovorne strane krše svoje obveze prema Ugovoru ako je izvršavanje takvih obveza spriječeno zbog nastupa okolnostima više sile do kojih dođe nakon što Ugovor stupi na snagu.

Izraz viša sila u smislu ovog Ugovora pokriva sve nepredviđene događaje koji utječu na izvršavanje obveza po ovom Ugovoru od strane Ugovornih strana, a koji nisu pod kontrolom bilo koje od ugovornih strana te koje ispravno postupanje Ugovornih strana može prevladati, kao što su štrajkovi, izgredi, nemiri, elementarne nepogode i sl.

Slijedom navedenog, ugovorne strane neće biti odgovorne za neizvršavanje Posla ili raskid Ugovora zbog kršenja ili neizvršavanja Posla, i to u opsegu u kojem je kašnjenje u izvršavanju ili kakav drugi propust u izvršavanju njihovih obveza prema Ugovoru rezultat više sile.

Ako bilo koja ugovorna strana bude smatrala da je došlo do okolnosti koje predstavlja višu silu i koja može utjecati na izvršavanje njenih obveza iz ovog Ugovora, obvezuje se bez odgađanja o tome pisanim putem obavijestiti drugu ugovornu stranu uz opis pojedinosti o prirodi, vjerojatnom trajanju te vjerojatnim učincima tih okolnosti. Ukoliko se Ugovorne stranke drugačije ne dogovore u pisanom obliku, Ugovorne strane će nastaviti izvršavati svoje obveze prema Ugovoru u mjeri u kojoj to bude razumno izvedivo, te će tražiti sva razumna i prikladna alternativna rješenja za izvršavanje svojih obveza, a izvršavanje kojih nije spriječeno događajem koji predstavlja višu silu. Ukoliko iz navedenog razloga izvršavanje ugovornih obveza neće niti na koji način biti moguće, Ugovorne strane će biti oslobođene izvršavanja svojih obveza za vrijeme trajanja više sile.

**Članak 11.**

Ugovorne stranke su suglasne da svu poštu od značaja za provedbu ugovorenih obveza dostavljaju preporučenom poštom na adrese Ugovornih strana iz zaglavlja ovog Ugovora i/ili na e-mail adresu osoba zaduženih za provedbu Ugovora i Posla s tim da se tehnička dokumentacija može dostavljati i osobnom dostavom na adrese Ugovornih strana iz zaglavlja ovog Ugovora. Svaka ugovorna strana dužna je u slučaju promjene adrese ili osobe zadužene za provedbu Ugovora odmah obavijestiti drugu ugovornu stranu. U slučaju izostanka takve obavijesti, smatra se da je drugoj strani pošiljka ili dokumentacija dostavljena predajom istih preporučenom poštom s povratnicom u poštanskom uredu i upućeno na adresu iz zaglavlja ovog Ugovora, osobnom dostavom na adrese Ugovornih strana iz zaglavlja ovog Ugovora, odnosno na e-mail adresu navedenih osoba.

**Članak 12.**

Ovaj Ugovor stupa na snagu danom potpisa Ugovornih strana i ostaje na snazi do ispunjenja svih obveza iz ovog Ugovora uključujući provedbu svih plaćanja i ispunjenja obveza prema Naručitelju sukladno Osnovnom ugovoru, odnosno sukladno zajedničkoj Ponudi.

Odredbe o povjerljivosti, jamstvima i odgovornosti ostaju na snazi i nakon prestanka ovog Ugovora kao i sve druge odredbe koje po svojoj naravi djeluju i nakon prestanka Ugovora. Radi izbjegavanja svake dvojbe, prestanak ovog Ugovora iz bilo kojeg razloga ne utječe na prava Ugovornih strana koja im pripadaju s osnove odredbi važećih propisa, posebno odredbi Zakona o obveznim odnosima koji je na snazi u vrijeme potpisivanja ovog Ugovora.

**Članak 13.**

/U slučaju sporova iz ovog Ugovora ili u vezi s njim, uključujući i sporove koji se odnose na pitanja njegovog valjanog nastanka, povrede ili prestanka, kao i na pravne učinke koji iz toga proistječu, Ugovorne strane ugovaraju /nadležnost stvarno nadležnog suda u XXXXXXXXX/ ili /arbitražu/ u skladu s važećim Pravilnikom o arbitraži pri Stalnom arbitražnom sudištu pri Hrvatskoj gospodarskoj komori (Zagrebačkim pravilima).

Bez obzira na sudski/arbitražni postupak prema prethodnoj odredbi, stranke mogu sporove iz prethodne odredbe pokušati riješiti mirenjem u skladu s važećim Pravilnikom o mirenju Hrvatske komore inženjera građevinarstva./

ili

/U slučaju sporova iz ovog Ugovora ili u vezi s njim, uključujući i sporove koji se odnose na pitanja njegovog valjanog nastanka, povrede ili prestanka, kao i na pravne učinke koji iz toga proistječu, Ugovorne stranke će najprije zajedno razmotriti mogućnost rješavanja tih sporova mirenjem u skladu s važećim Pravilnikom o mirenju Hrvatske komore inženjera građevinarstva. Ukoliko u tome ne uspiju, Ugovorne strane ugovaraju /nadležnost stvarno nadležnog suda u XXXXXXXXX/ ili /arbitražu u skladu s važećim Pravilnikom o arbitraži pri Stalnom arbitražnom sudištu pri Hrvatskoj gospodarskoj komori (Zagrebačkim pravilima)./

ili

/Svi sporovi koji proizlaze iz ovog Ugovora ili u vezi s njim, uključujući i sporove koji se odnose na pitanja njegovog valjanog nastanka, povrede ili prestanka, kao i na pravne učinke koji iz toga proistječu, uputiti će se na mirenje u skladu s važećim Pravilnikom o mirenju Hrvatske komore inženjera građevinarstva. Ako ti sporovi ne budu riješeni mirenjem u roku od (30) dana od dana podnošenja prijedloga za pokretanje postupka mirenja ili u drugom roku o kojem se Ugovorne stranke dogovore, Ugovorne stranke neće imati nikakvih obveza prema ovoj odredbi. U tom slučaju Ugovorne strane ugovaraju /nadležnost stvarno nadležnog suda u XXXXXXXXX/ ili /arbitražu u skladu s važećim Pravilnikom o arbitraži pri Stalnom arbitražnom sudištu pri Hrvatskoj gospodarskoj komori (Zagrebačkim pravilima)./

**Članak 14.**

Ovaj Ugovor predstavlja pravu volju Ugovornih strana, te se potpisom ovog Ugovora isključuju svi prethodni usmeni ili pisani dogovori postignuti između Ugovornih strana koji se odnose na predmet ovog Ugovora.

Odredbe ovog Ugovora mogu se izmijeniti samo uz suglasnost obiju Ugovornih strana. Izmjene moraju biti u pisanom obliku i potpisane od svih ugovornih strana.

U slučaju da je u trenutku sklapanja Ugovora jedna od ugovornih odredbi ništetna ili takvom postane, isto ne utječe na valjanost i obvezatnost ostalih odredbi Ugovora.

Odmah po uočavanju ništetne odnosno neprovedive odredbe Ugovorne strane će istu zamijeniti valjanom odredbom koja u najvećoj mogućoj mjeri odgovara gospodarskim zahtjevima Ugovornih strana.

**Članak 15.**

Ugovorne strane suglasno utvrđuju da sastavni dio ovog Ugovora čine sljedeći prilozi:

1. Prilog I. –Osnovni ugovor
2. Prilog I. –Troškovnik
3. *Prilog III.- Troškovnik-razrada po stavkama*
4. *Prilog IV.- Raspodjela poslova*

**Članak 16.**

Ovaj Ugovor je sastavljen u X (XXXX) istovjetnih primjeraka od kojih svakoj Ugovornoj strani pripada po 2 (dva) primjerka a jedan primjerak je za Naručitelja.

U znak prihvata prava i obveza iz ovog Ugovora, Ugovorne strane ga vlastoručno potpisuju

**Za \_\_\_\_\_\_\_\_\_\_\_\_\_\_\_\_\_\_\_\_ Za \_\_\_\_\_\_\_\_\_\_\_\_\_\_\_\_\_\_\_\_\_**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Broj: \_\_\_\_\_\_\_\_\_\_\_\_\_\_\_\_\_\_ Broj : \_\_\_\_\_\_\_\_\_\_\_\_\_\_\_\_\_\_\_